b'\n_START_ARTICLE_\nLand of Hope and Glory\n_START_PARAGRAPH_\nLand of Hope and Glory er en britisk patriotisk sang som bruges ved officielle og halv-officielle anledninger over hele Commonwealth of Nations, i nogen grad ogs\xc3\xa5 i USA. Den er specielt kendt som fast repertoire under den traditionelle koncert "The Last Night of the Proms", og er l\xc3\xa6nge blevet brugt som kendingsmelodi for Det konservative parti\xc2\xa0i Storbritannien. V\xc3\xa6rket er skrevet af\xc2\xa0Edward Elgar i to etaper, 1900-1901, og i 1902. _NEWLINE_Melodien til sangen er hentet fra den f\xc3\xb8rste march i Elgars Pomp and Circumstance (1901). V\xc3\xa6rket blev skrevet p\xc3\xa5 opfordring af kong Edvard VII, som fortalte Elgar, at melodien ville blive en storartet sang. Da Elgar senere blev bedt om at skrive et v\xc3\xa6rk til kongens kroning, omdigtede han det foresl\xc3\xa5ede tema til dette brug i 1902. Han lod digteren A.C. Benson skrive den patriotiske tekst, som i nogen grad afspejler imperiets fremgang og v\xc3\xa6kst, jf. boerkrigen i Syd-Afrika.\n_START_SECTION_\nNy-versioner\n_START_PARAGRAPH_\nSangen er siden blevet adopteret (med \xc3\xa6ndret tekst) af supporterne til West Bromwich Albion Football Club._NEWLINE_Punkbandet Ex Pistols lavede deres egen version af "Land Of Hope And Glory" i 1979, der blev udgivet p\xc3\xa5 en single i 1984.'